Годишен доклад за дейността на  
 НЧ”Христо Ботев-1931г.” с.Габровица за 2019г.

През изминалата2019 година при НЧ” Христо Ботев – 1931г.”с.Габровица се проведоха културни мероприятия с цел разнообразяване живота в селото.

През месец януари отбелязахме обичая Бабин ден в читалището. Всички баби който имат внучета през годината получиха подаръци осигурени от кмета Кирил Симеонов, а бабите се отчетоха с вкусни пити.  
   
 На 19.02.2019г. Прочетохме стихове и разкази за Васил Левски  
 На 01.03.2019г. Посрещнахме баба Марта в читалището и тя раздаде мартеници на децата и самодейците, а те я поздравиха с песни.  
 На 02.03.2019г. Женската певческа група взе участие на „Общинския фестивал на местните самодейни” състави по случай Ден на самодееца в гр.Белово.  
 На 03.03.2019г. – Отбелязахме Освобождението на България от турско робство. Децата от селото рецитираха стихотворения и песни пред читалището.  
 На 08.03.2019г. Банкет по случай ден на жената   
 На 22.03.2019г. Посрещнахме пролетта като направихме пикник с децата и брахме букети от горски цветя.  
 На 17.04.2019г. За първа година със съдействието на Исторически музей гр. Белово се организира Великденско ателие, на което г-жа Мария Гушкова показа на децата великденска восъчна техника за рисуване на яйца.   
 На 23.04.2019г. Ден на книгата – в библиотеката събеседвахме с децата за любими приказки и автори.  
 На 11.05.2019г. Бяхме поканени на откриването на новото читалище в с. Мененкьово и взехме участие с две песни.  
 19.05.2019г. ЖПГ взе участие Национален фолклорен фестивал – Костандово.  
 На 24.05.2019г.- Ден на славянската писменост и култура- плетохме венци за вратите на читалището и църквата.  
 На 01.06.2019г. Ден на детето- ходихме на пикник и рисуваха на асфалта  
 На 02.06.2019г. Ден на Ботев- пускане на сирената и рецитал пред читалището в чест на загиналите за свободата.  
 На 09.06.2019г. За втора година съвместно с Кметството поканихме Певческите групи от Общината, на събора на селото ни – Спасовден. Всички състави от селата – Сестримо, Момина Клисура, Дъбравите, Голямо Белово, Малко Белово, Мененкьово и Аканджиево се изявиха с фолклорни песни. След програмата имаше почерпка от кмета Кирил Симеонов.  
 От 15.07.2019г. открихме лятна занималня – читалня и игри на компютрите до 01.09.2019г.  
 На 01.10.2019г. – Ден на пенсионера почерпка в клуба на пенсионера  
 01.11.2019г. Ден на народните – направихме табло и витрина с материали и книги.  
 21.11.2019г. – Ден на Християнското семейство – ЖПГ при читалището и децата отбелязахме празника с програма.  
 21.12.2019г. – Проведохме Коледно – Новогодишно тържество за децата и жителите на с. Габровица. Децата изнесоха програма със стихотворения, песни и Коледна сценка „ Бъдни вечер”. След което Дядо Коледа раздаде подаръците, а също и лакомства осигурени от кмета Кирил Симеонов и Спас Вучев.

През 2019г. има 67 записани читатели до 14 години - 29 над 14 години - 38. Всичко посещения в библиотеката за книги и посещения за компютрите са- 2285. Заети библиотечни материали ( книги ) са 240 тома. Дарени книги 1том” Стопанката на Господ”- нова книга дарена от Розмарин Де Мео, 187 тома дарени от Йорданка Костадинова, 43 тома дарени от Анета Стойчкова, 20 тома дарени от Екатерина Славкова, 28 тома дарени от Ангел Попов, 29 тома дарени от Никола Хаджийски.   
 През 2020г. НЧ” Христо Ботев – 1931г.” ще продължи да работи в името на културно – просветния и социалния живот на с.Габровица.

Изготвил доклада: Председател:  
 /Наталия Палийска/ /Петкана Николова/